రాంరెడ్డి వెంకటరెడ్డి

రాంరెడ్డి వెంకటరెడ్డి ( మే 22, 1944 - మార్చి 4, 2016) ఖమ్మం జిల్లా పాలేరు కాంగ్రెస్ పార్టీకి చెందిన మాజీ ఎమ్మెల్యే. ఐదుసార్లు ఎమ్మెల్యేగా ఎంపికైన ఆయన వైఎస్ రాజశేఖరరెడ్డి, కిరణ్ కుమార్ రెడ్డిల హయాంలో మంత్రిగా పనిచేశారు. 2016వరకు రాంరెడ్డి వెంకటరెడ్డి తెలంగాణ పీఏసీ చైర్మన్ గా ఉన్నారు.

జీవిత విశేషాలు
ఈయన స్వస్థలం ఖమ్మం జిల్లా, కామేపల్లి మండలం పాతలింగాల గ్రామం. ఆయన వ్యవసాయ కుటుంబంలో కమలమ్మ, నారాయణరెడ్డి దంపతులకు 1944, మే 22న జన్మించారు. ఆయన ఉస్మానియా విశ్వవిద్యాలయం నుండి బి.ఎ డిగ్రీని పొందారు.

రాజకీయ జీవితం
1967లో రాజకీయ రంగ ప్రవేశం చేశారు. 1967 నుంచి 1977 వరకు పాతలింగాల సర్పించిగా ఉన్నారు. ఎల్ఎంబీ డైరెక్టర్, డిసిసి ఉపాధ్యక్షులుగా పనిచేశారు. 1996లో ఉప ఎన్నిక ద్వారా సుజాతానగర్ ఎమ్మెల్యే అయ్యారు Election Commission of India BYE - ELECTION, 1996. 1999లో జరిగిన ఎన్నికలలో సుజాతానగర్ శాసనసభ సభ్యునిగా ఎన్నికైనారు.Andhra Pradesh Assembly Election Results in 1999 2004 ఎన్నికలలో కూడా అదే నియోజకవర్గం నుండి మరల శాసనసభ్యునిగా ఎన్నికైనారు.Andhra Pradesh Assembly Election Results in 2004 ఆ తర్వాత నియోజకవర్గాల పునర్వ్యవస్థీకరణలో భాగంగా పాలేరు నియోజకవర్గం నుంచి పోటీ చేసారు. వెంకట్ రెడ్డి 2009 Andhra Pradesh Assembly Election Results in 2009, 2014లలో పాలేరు శాసనసభ నియోజకవర్గం నుంచి ఎమ్మెల్యేగా గెలిచారు. 2009 నుంచి 2014 వరకు మంత్రిగా పనిచేశారు.కాంగ్రెస్ ఎమ్మెల్యే రాంరెడ్డి వెంకట్ రెడ్డి కన్నుమూత

వ్యక్తిగత జీవితం
రాంరెడ్డి వెంకటరెడ్డికి భార్య, ఇద్దరు కుమార్తెలున్నారు. కాంగ్రెస్ సీనియర్ నాయకుడు దామోదర్ రెడ్డి స్వయాన ఆయనకు సోదరుడు.

మరణం
ఊపిరితిత్తుల వ్యాధికి వైద్యం చేయించుకున్న రాంరె్డి వెంకటరెడ్డి సికింద్రాబాద్ కిమ్స్‌లో ఆస్పత్రిలోని ఐసీయూలో చికిత్స పొందుతూ 2016, మార్చి 4 ఉదయం ఆరోగ్యం క్షీణించడంతో గుండెపోటుతో మృతి చెందారు.రాంరెడ్డి వెంకటరెడ్డి కన్నుమూత

మూలాలు

ఇతర లింకులు

వర్గం:2016 మరణాలు
వర్గం:గుండెపోటు మరణాలు
వర్గం:భారత జాతీయ కాంగ్రెస్ నాయకులు
వర్గం:1944 జననాలు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఖమ్మం జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:తెలంగాణ శాసన సభ్యులు (2014)